paragraph_text: Toshihide Maskawa, Toshihide Masukawa ili Tošihide Maskava (Nagoja, 7. veljače 1940.), japanski teorijski fizičar. Diplomirao (1962.) i doktorirao (1967.) na Sveučilištu u Nagoji. Na Sveučilištu u Kyotu surađivao s M. Kobayashijem na razvoju standardnoga modela čestica. Bio je ravnatelj Yukawina instituta za teorijsku fiziku u Kyotu (od 1997. do 2003.). Za otkriće podrijetla narušavanja simetrije u subatomskoj fizici koje predviđa postojanje barem triju skupina kvarkova u prirodi s Kobayashijem dobio Nobelovu nagradu za fiziku 2008. (te je godine nagrađen i Y. Nambu).<ref> Maskawa, Toshihide, "Hrvatska enciklopedija", mrežno izdanje, Leksikografski zavod Miroslav Krleža, www.enciklopedija.hr, pristupljeno 28.4.2020.